[{"text_idx": "#000008", "text": "Rali i alw am dai i bobl sy'n methu fforddio cartrefi yng Nghymru - tra bod \"coroni braint\" yn Llundain\nCau ffatri yn ergyd i gymunedau\nPryder am ymateb \u201ctila\u201d gan y Llywodraeth i ffigurau\u2019r Cyfrifiad - Cymdeithas yr Iaith\nHer i'r Cyngor ymateb i ganlyniadau'r Cyfrifiad\nGalw ar y Comisiynydd i flaenoriaethu pobl a bod yn fwy cadarn gyda chyrff sy'n torri'r Safonau\nCwblha'r ffurflen isod i dansygrifo i gylchlythyr y Gymdeithas."}, {"text_idx": "#000013", "text": "Galw ar y Comisiynydd i flaenoriaethu pobl a bod yn fwy cadarn gyda chyrff sy'n torri'r Safonau"}, {"text_idx": "#000015", "text": "Mae dros 1,000 o bobl yn galw am ddatganoli darlledu i Gymru, mewn deiseb a gyflwynwyd heddiw i Gadeirydd adolygiad annibynnol S4C. Yn ystod haf a hydref 2017, casglodd ymgyrchwyr dros 1,000 o lofnodion ar ddeiseb gyda'r geiriad canlynol: \"Rydym yn galw ar Lywodraeth San Steffan i ddatganoli darlledu i Senedd Cymru.\""}, {"text_idx": "#000016", "text": "Cyflwynwyd y ddeiseb i Euryn Ogwen Williams sy'n arwain adolygiad S4C a gomisiynwyd gan Lywodraeth y Deyrnas Gyfunol, wrth iddo gwrdd ag ymgyrchwyr wedi digwyddiad a drefnwyd gan y corff ymbare\u0301l Dathlu'r Gymraeg i drafod dyfodol darlledu Cymraeg. Wrth gyflwyno'r deiseb, dywedodd Aled Powell, llefarydd darlledu Cymdeithas yr Iaith Gymraeg:\n\"Rhwng bygythiadau cyson i gyllid ac annibyniaeth S4C, rhaglenni fel Newsnight yn sarhau'r Gymraeg, a diffyg cynrychiolaeth ystyrlon o newyddion a phobl Cymru yn y cyfryngau, mae'n glir nad yw'r drefn bresennol yn gweithio. Yr unig ateb i hyn yn y pendraw yw datganoli darlledu i Gymru: dylai penderfyniadau am ddarlledu yng Nghymru gael eu gwneud yng Nghymru."}, {"text_idx": "#000017", "text": "\"Yn ogystal a\u0302'r ddeiseb hon, mae arolygon barn yn glir bod y rhan helaeth o bobl Cymru yn cefnogi hynny. Mae ein hymchwil yn dangos y byddai modd ariannu'r cyfryngau wedi datganoli trwy ffi'r drwydded, cyllid uniongyrchol ac ardoll newydd ar gwmni\u0308au mawrion. Byddai modd i Gymru, wedi i ni ddatganoli darlledu, nid yn unig gynyddu gwariant ar ein prif sianel deledu Cymraeg, ond yn ogystal ehangu'r ddarpariaeth i ragor o sianel, gorsafoedd a llwyfannau digidol.\""}]